MF «Bjørnefjord» (1962)

M/F «Bjørnefjord» var en bilferge bygget i 1962 for Hardanger Sunnhordlandske Dampskipsselskap. Det første året gikk «Bjørnefjord» i ruten Kinsarvik-Utne-Kvanndal og deretter i det nyåpnede Halhjem–Sandvikvåg. Senere trafikkerte «Bjørnefjord» i forskjellige ferjestrekninger i Sunnhordland, samt som avløser ferge i andre fylker frem til 1988. Fergen ble hugget opp i 2016.
Fullmakten til kontrahering av en fergen ble gitt på representantskapsmøtet i HSD den 24. oktober 1960 men tanke på å sette fergen inn på det nye fergesambandet over Bjørnefjorden. For å takle den værharde strekningen fikk «Bjørnefjord» en høyere skansekledning og forskip og ble gitt en kraftigere maskin enn det for eksempel M/F «Vikingen» som gikk inne i Hardangerfjorden.Overlevering fra verftet til HSD skjedde 1. juni 1962, men siden fergekaien på Halhjem ennå ikke var ferdig, først og fremst på en lokaliseringsdebatt om hvor fergekaien skulle ligge, ble «Bjørnefjord» satt inn på Kinsarvik-Utne-Kvanndal. Her gikk «Bjørnefjord» sammen med «Vikingen» og M/F «Rosendal» i ett år før hun ble overført til Halhjem–Tysnes-Fitjar (senere Sandvikvåg). Ved levering hadde fergen en kapasitet på 30 personbiler og 350 passasjerer.Frem til 1988 gikk Bjørnefjord i fartsdistriktet til i HSD. Men i 1988 var hun blitt for liten og HSD trengte dessuten å frigjøre kapital. «Bjørnefjord» ble solgt til Polarlaks II A/S i Husvær/Sandnessjøen. Her ble fergen brukt som forstasjon for et oppdrettsanlegg fra 1988 til 2010.  I mars 2010 kjøpte Johan Brigtsen fergen for 1 krone, med tanke på å føre henne tilbake til Sunnhordland. 15. april 2010 ble hun registrert som «Gamle Bjørnefjord» i skipsregisteret. 2. juli forlot hun fortøyningene i Kilvåg der hun hadde ligget i over 20 år, og gikk for egen maskin til Forvik. Etter to ukers klargjøring startet turen sørover. På en maskin gikk hun fra Forvik til Høylandsbygd og senere til Odda etter et kort opphold i Dimmelsvik. Her ble fergen overtatt av Stiftelsen MF Bjørnefjord og restaureringsarbeidet ble påbegynt.
Men restaureringsarbeidet i Odda ble etter noen få år oppgitt. Etter en dokksetting hvor det ble avdekket dårlige plater i skroget, ble planer om videre arbeid med MF «Gamle Bjørnefjord» skrinlagt. Etter en kort tid i opplag ved Sagvåg på Stord, gikk fergen i september 2016 for egen maskin til Eldøyane på Stord hvor den nå hugges opp. Motorene og annet teknisk utstyr er tatt ut for bruk som reservedeler i andre HSD-ferger som er tatt vare på. Pynteskorsteinen er tatt vare på av en privatperson i Eikelandsosen i Fusa.  


== Historie ==
1962: Mai: Levert som «Bjørnefjord» for HSD, Bergen.
1963: Satt inn som første ferje på Halhjem-Sandvikvåg.
1988: Juni: Solgt til Polarlaks A/S, Husvær/Sandnessjøen. Omdøpt «Aunfjell».
1992: Mai: Solgt til Polarlaks II A/S, Husvær/Sandnessjøen. Gitt tilbake navnet «Bjørnefjord»
2010: April 15. Skiftet navn til «Gamle Bjørnefjord»
2010: Juli: Solgt til entusiaster med tanke på restaurering
2016: November: Hugget opp på Stord


== Referanser ==


== Kilder ==

Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Ersland, Otto (2010). Dei fine fergene (norsk) (3. utgave utg.). Bergen: Kapabel forlag. s. 56-61. ISBN 978-82-8163-033-8. 
Langes, W. (2015). «Fjordfaehren.de» (tysk). Arkivert fra originalen 24. juni 2016. Besøkt 18. juni 2016. 
HSD (2006). «HSD.no» (norsk). Arkivert fra originalen 24. november 2003. Besøkt 11. januar 2006. 
Kolltveit, Bård (1980). Over Fjord og Fjell, HSD 1880-1980 (norsk). Bergen. ISBN 82-990617-0-9. 
Kolltveit, Bård (2005). I rute - HSD 125 år - 1880 – 2005 (norsk). Bergen: Vigmostad Bjørke. ISBN 82-419-0404-5. 
Otterlei, Simen (28. desember 2016). «Viggo er så glad i ferger at han pynter med denne i hagen». NRK Hordaland. Besøkt 7. februar 2017. 
Skaten, Ole (27. desember 2016). «Ferjeentusiast i Fusa kjøper HSD-skorstein til hagepynt». Tysnesbladet (norsk nynorsk). Arkivert fra originalen 8. februar 2017. Besøkt 7. februar 2017. 
Sætre, Harald (2014). Fram og tilbake over fjorden - om HSD, ferjer, ferjekaiar og ferjeruter (norsk). Bergen: Kapabel. ISBN 978-82-8163-0673. 


== Eksterne lenker ==
(en) Bjørnefjord (ship, 1962) – kategori av bilder, video eller lyd på Commons 
(en) IMO 8959946 – kategori av bilder, video eller lyd på Commons 
(en) MF «Bjørnefjord» – Den internasjonale sjøfartsorganisasjonen 
(no) «Gamle Bjørnefjord» Hardanger Veteranferjelag
(no) Videoklipp med blant annet MF «Bjørnefjord».